**Információk a kiegészítő pedagógiai képzéssel kapcsolatban a 2019/2020-as akadémiai évben**

A kiegészítő pedagógiai képzés végzett hallgatói olyan tantárgyak oktatására szereznek tanári képesítést, amelyek tartalma azoknak a tanulmányi programoknak és tanulmányi szakoknak a tartalmához kapcsolódik, amelyeket a jelentkezők a 2. szintű felsőfokú tanulmányaik során (magiszteri vagy mérnöki képzés) sajátítottak el.

A kiegészítő pedagógiai képzés a Selye János Egyetem Tanárképző Karán a 312/2013 számú felsőoktatási törvény 8b § alapján valósul meg, amely módosítja és kiegészíti a tanári alkalmazottakról és egyetemi alkalmazottakról szóló 317/2009 számú törvényt a 390/2011 számú törvény 8 § értelmében. A kiegészítő pedagógiai képzést a Selye János Egyetem Tanárképző Karán a Neveléstudományi Tanszék garantálja. A szakképzésben a Selye János Egyetem másik két kara is részt vesz.

A kiegészítő pedagógiai képzésre a 312/2013 számú törvény (amely módosítja és kiegészíti a tanári alkalmazottakról és egyetemi alkalmazottakról szóló 317/2009 számú törvényt) alapján felvételt nyerhetnek:

1. azok a 2. szintű felsőfokú, nem tanári végzettséggel rendelkezők, akik tanulmányaikat államvizsgával fejezték be olyan tárgyból, amelynek oktatására a kiegészítő pedagógiai képzés elvégzésével szereznek képesítést, vagy

b) azok a 2. szinten tanuló egyetemi hallgatók, akik nem tanári szakon végzik tanulmányaikat.

A képzés célja, hogy tanári munka elvégzésére tanári képesítést nyújtson szaktantárgyakból az alábbi szakirányok valamelyikében:

* Ökonómia és menedzsment
* **Teológia**
* Biológia
* Kémia
* Informatika
* Matematika
* Szlovák nyelv és irodalom
* Angol nyelv és irodalom
* Német nyelv és irodalom
* Magyar nyelv és irodalom
* Pedagógia
* Történelem

# Felvételi követelmények: A kiegészítő pedagógiai képzés a hatályos szlovák jogszabályok alapján zajlik, a megszerzett végzettség a Szlovák Köztársaság területén érvényes. A képzésre felvételt nyerhetnek a tanulmányaikat 2. szinten folytató egyetemi hallgatók, valamint azok, akik a 2. szintet már elvégezték a fentebb felsorolt tanulmányi programok/szakok valamelyikén. A kiegészítő pedagógiai képzésre való jelentkezési lapot a szükséges mellékletekkel kizárólag nyomtatott formában kérjük postai úton elküldeni 2019. augusztus 31-ig (Jelentkezés a kiegészítő pedagógiai képzésre’ nyomtatvány) az alábbi címre:

# Pedagogická fakulta UJS

# Bratislavská cesta 3322

# 945 01 Komárno

# Előnyben részesülnek azok az érdeklődők, akik érvényes munkaszerződéssel rendelkeznek valamelyik iskolában.

# A jelentkezési lapok beadásának határideje: 2019. augusztus 31.

# Az oktatás elsődleges nyelve a magyar.

A képzés költségtérítéses: **500,- € /akadémiai év**

Az összeg magában foglalja: az oktatást, a tárgyak értékelését, a záródolgozat vezetését és értékelését, a záróvizsga lebonyolítását, a pedagógiai gyakorlat biztosítását gyakorlóiskolákban, valamint az oktatási anyagok elkészítését.

A Selye János Egyetem fenntartja a jogot arra, hogy a vonatkozó akadémiai évben nem indít kiegészítő pedagógiai képzést, amennyiben a képzésre jelentkezők száma nem éri el a 20 főt. A Selye János Egyetem Tanárképző Kara fenntartja a jogot arra, hogy korlátozott kapacitási okokból kifolyólag nagy érdeklődés esetén egy adott akadémiai éven belül maximum 3 csoportot indítson.

**A kiegészítő pedagógiai képzésre való jelentkezés eljárási folyamata**:

1. Az érdeklődő a felvételi eljárás összegét, azaz 50,00 eurót banki átutalással az alábbi számlaszámra köteles befizetni:

IBAN: SK33 8180 0000 0070 0012 2827

SWIFT: SPSRSKBA

1. **Az a jelentkező, aki egyúttal a Selye János Egyetem hallgatója**, az azonosíthatóság céljából az átvevőnek szóló üzenetben (správa pre prijímateľa) feltünteti a család- és utónevét.

Az átutalás azonosítója (variabilný symbol): 1000AIS ID (az AIS ID a hallgató négy-hatjegyű azonosítója, amelyet a Selye János Egyetem információs rendszere automatikusan hozzárendel a hallgató nevéhez)

1. **Az a jelentkező, aki nem rendelkezik hallgatói jogviszonnyal a Selye János Egyetemen, ugyanakkor szlovák állampolgár**, az azonosíthatóság céljából az átvevőnek szóló üzenetben feltünteti a család- és utónevét.

Az átutalás azonosítójaként (variabilný symbol) születési számát adja meg.

1. **Az a jelentkező, aki nem rendelkezik hallgatói jogviszonnyal a Selye János Egyetemen és nem szlovák állampolgár,** az átvevőnek szóló üzenetben feltünteti a család- és utónevét.
2. Az érdeklődő kinyomtatja és kitölti a jelentkezési lapot, s azt a szükséges mellékletekkel együtt postai úton elküldi a feltüntetett címre. A jelentkezési laphoz csatolja a felvételi eljárás illetékéről szóló igazolást.
3. A Selye János Egyetem Tanárképző Kara tanulmányi osztálya nyilvántartásba veszi a jelentkezőt az akadémiai információs rendszerben, amely a jelentkezőnek kiutal egy azonosító kódot. A tanulmányi osztály ezt a kódot írásban eljuttatja a jelentkezőhöz, valamint értesíti a jelentkezőt a felvételi eljárás eredményéről, és a beiratkozás pontos dátumáról.
4. Az érdeklődő a beiratkozástól számított 10 napon belül egy összegben befizeti a kiegészítő pedagógiai képzés illetékét, azaz 500,00 eurót banki átutalással az alábbi számlára:

IBAN: SK33 8180 0000 0070 0012 2827

SWIFT: SPSRSKBA

A jelentkező az azonosítás céljából az átvevőnek szóló üzenetben (správa pre prijímateľa) feltünteti a család- és utónevét.

Az átutalás azonosítója (variabilný symbol): 1671AIS ID (az AIS ID a hallgató négy-hatjegyű azonosítója, amelyet a Selye János Egyetem információs rendszere automatikusan hozzárendel a hallgató nevéhez)

A kiegészítő pedagógiai képzés koordinátora:

Dr. habil. Ing. Szőköl István, PhD.

Pedagogická fakulta UJS, Bratislavská cesta 3322, 945 01 Komárno

szokoli@ujs.sk, +421 35 3260 742

**Bővebb információt ezen az email címen kérhetnek: meszarost@ujs.sk**

Révkomárom, 2019.07.31. Dr. habil. PaedDr. Horváth Kinga, PhD.

 a SJE TKK dékánja